21/02/2019 | Administración LocalMunicipal
Muros
Anuncio do concurso de Comparsas Concello de Muros. Entroido 2019

A Xunta de Goberno Local do 14 de febreiro de 2019 aprobou as “Bases reguladoras do concurso de comparsas organizado polo concello de Muros no Entroido de 2019”. É obxecto destas bases reguladoras fixar para o exercicio 2019 o réxime de concesión de Premios do Concurso de Comparsas organizado polo Concello de Muros, o domingo de Entroido, co fin de promocionar unha das Festas populares de maior interese da comarca, conforme o procedemento que de seguido se establece. Poderán participar tódalas entidades e grupos de persoas que o desexen, integrados por un mínimo de 5 persoas, e que cumpran os seguintes requisitos: Entidades: Estar legalmente constituídas, presentar a solicitude de participación no lugar e prazo establecido nestas bases e achegar a documentación que se lle require Grupos non constituídos legalmente: Acordo de constitución da agrupación, NIF dos seus integrantes, solicitude de participación presentada en prazo e forma e documentación que se lle require Establécense dúas categorías, segundo o número de participantes: Grupos, de 5 a 14 persoas Comparsas, a partir de 15 persoas. Os beneficiarios que resulten premiados deberán cumprir os requisitos e obrigas establecidos nos artigos 13 e 14. c da Lei de subvencións O procedemento de participación no Concurso de comparsas Entroido 2019, organizado polo concello de Muros será de concorrencia competitiva. Os premios determinaranse establecendo unha prelación consonte as puntuacións acadadas, atendendo aos criterios de valoración definidos nestas bases. As bases publicaranse no BOP e na páxina web do concello e a resolución dos premios no taboleiro de anuncios e na páxina www.muros. gal As solicitudes deberán formularse nos modelos normalizados que se facilitarán no Centro Cultural e Xuvenil de Muros, no Rexistro do concello ou na páxina web www.muros. gal. Achegarase tamén a seguinte documentación: · En caso de entidades: Copia do CIF / Copia do DNI do representante / Certificado de número de conta da entidade/ Compromiso responsable de non inxerir bebidas alcohólicas, non usar elementos pirotécnicos, nin interactuar directamente co público durante a celebración co concurso. · En caso de grupos non constituídos legalmente: Acordo de constitución da agrupación/ NIF dos integrantes, nomeando un ou máis representantes / Certificado bancario do número de conta do/os representante/es a quen se lles ingresará o premio/ Compromiso responsable de non inxerir bebidas alcohólicas, non usar elementos pirotécnicos, nin interactuar directamente co público durante a celebración co concurso. As inscricións das Comparsas ou Grupos farase no Rexistro do Concello de Muros, dende o día 15 ata o 28 de febreiro en horario de 09:00 a 14:00 horas, na sede electrónica do concello ou por calquera dos procedementos previstos no artigo 16 da Lei 39/2015 de 1 de outubro de Procedemento administrativo común das Administracións públicas, neste caso deben remitir copia ao fax 981762257. Nas inscricións, cada comparsa ou grupo ten que nomear un representante, do que aportarán nome completo, NIF e teléfono de contacto · O prazo de presentación das solicitudes será do 15 ao 28 de febreiro 2019. As comparsas deberán de presentarse na Virxe do Camiño o día 3 de marzo ás 16:45 horas, xa debidamente ataviadas. A orde de participación será primeiro os grupos e últimas as comparsas; e dentro de cada categoría a inversa que a orde de inscrición. O desfile dará comezo ás 17:00 h dende a Virxe do Camiño ata o Curro da Praza, Muros; e deberá seguir o ritmo e percorrido que marque a charanga que encabece o desfile. A actuación de cada comparsa no palco non poderá exceder os 10 minutos de duración. As dimensións máximas permitidas de ancho das carrozas é de 2,5 metros. As comparsas e grupos participantes teñen que entregar unha copia das coplas ou murgas antes do comezo do desfile Os premios a outorgar, con cargo á partida orzamentaria 338.48001, son os seguintes: O Xurado poderá declarar deserto algún premio se considera que os participantes non reúnen a calidade precisa; e poderán destinar o seu importe a outra modalidade como accésit. A concesión dos premios será aprobada por resolución da Alcaldía, vista a acta/ proposta do Xurado do Concurso, composto polos seguintes membros: · Presidenta: alcaldesa do Concello de Muros. · Secretario: secretario municipal, ou funcionario no que delegue, que participará con voz pero sen voto. · Vogais: un/unha portavoz de cada grupo político da Corporación de Muros e Bernardino Fernández Lloréns, membro das asociacións de empresarios e fotográfica e dun grupo de teatro locais. O prazo para ditar esta resolución será de dez días naturais dende a celebración do Concurso. A puntuación das propostas participantes obterase da media das puntuacións de cada membro do xurado valorando os seguintes criterios: Creatividade, idea singular, invento e criterio artístico dos disfraces: 10 puntos Caracterización, ou logro ao representar a idea, dos seus compoñentes: 10 puntos Posta en escena, gracilidade, simpatía, durante o desfile: 10 puntos Representación, coreografía e música, no escenario: 10 puntos Carroza, dificultade do traballo e concordancia co tema da comparsa: 10 puntos Murgas ou coplas, temática, rima e métrica das estrofas e gracia dos/as intérpretes: 10 puntos Para o PREMIO AO MELLOR ENTROIDO TRADICIONAL valorarase Respecto aos entroidos tradicionais da comarca: 20 puntos Materiais, respectuosos coa tradición, empregados na confección dos disfraces: 20 puntos Coplas ou murgas, temática, estilo, rima e métrica das estrofas e gracia dos intérpretes: 20 puntos O fallo do Xurado darase a coñecer ao remate das actuacións no palco. A resolución de concesión publicaranse no taboleiro de anuncios do Concello de Muros e na súa páxina web www.muros. gal. no prazo de dez días naturais, dende a celebración do Concurso. Será documento xustificativo suficiente a acta do Xurado do Concurso, debidamente asinada polo secretario/a e tódolos seus membros, con indicación da relación de participantes e as puntuacións acadadas por cadansúa. Os pagos dos premios efectuaranse por transferencia bancaria, no número de conta que indiquen na solicitude, no prazo máximo de un mes despois do concurso, con cargo á partida orzamentaria 19/338.48001 Aos pagos que superen os 300 € aplicaráselle a correspondente retención, segundo o regulamento do IRPF De conformidade co artigo 11 da Lei xeral de subvencións poderán acceder á condición de beneficiario as agrupacións de persoas físicas ou xurídicas, públicas ou privadas, as comunidades de bens ou calquera outro tipo de unidade económica ou patrimonio separado que, aínda carecendo de personalidade xurídica, poidan levar a cabo a devandita actividade. Cando se trate de agrupacións de persoas físicas ou xurídicas, públicas ou privadas sen personalidade, deberán facer constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención a aplicar por cada un deles, que terán igualmente a consideración de beneficiarios. En calquera caso, deberá nomearse un representante ou apoderado único da agrupación, con poderes bastantes para cumprir as obrigas que, como beneficiario, corresponden á agrupación. Non poderá disolverse a agrupación ata que transcorrese o prazo de prescrición previsto nos artigos 39 e 65 desta lei. No caso de non especificar o reparto de compromisos entre cada membro e o importe da subvención a aplicar a cada un deles imputaráselle todo ó representante. A participación neste Concurso supón a total aceptación destas Bases. Muros, 15 de febreiro de 2019 A alcaldesa María Xosé Alfonso Torres